Beyoncé (ալբոմ)

Beyoncé (ոճավորված գրելաձև` BEYONCÉ), ամերիկացի երգչուհի Բեյոնսեի հինգերորդ ստուդիական ալբոմը, որը թողարկվել է 2013 թվականի դեկտեմբերի 13-ին։ Նոուլզը հանդես է եկել որպես երաժշտական տեսահոլովակների գործադիր պրոդյուսեր, համահեղինակ և համառեժիսոր. զգալի ներդրում են ունեցել Թիմբալենդը, Ջասթին Թիմբերլեյքը, Ֆարել Վիլյամսը և Բութսը։ Ձայնագրությունը սկսվել է 2012 թվականին՝ Բեյոնսեի համաշխարհային շրջագայության ժամանակ։
Ալբոմը թողարկվել է առանց հայտարարությունների կամ պրոմոների iTunes Store-ում՝ զարմացնելով երկրպագուներին և հանրությանը։ Նկարագրելով այն որպես «վիզուալ ալբոմ»՝ Բեյոնսեն ներկայացրել է տեսահոլովակ յուրաքանչյուր երգի համար։
Երգչուհու առաջին վիզուալ ալբոմը պարունակել է 14 նոր երգ և 17 տեսահոլովակ։ Բոլոր տեսանյութերը նկարահանվել են 2013 թվականի ընթացքում աշխարհի մի շարք վայրերում, այդ թվում՝ Հյուսթոնում, Նյու Յորքում, Փարիզում, Սիդնեյում, Մելբուռնում և Ռիո դե Ժանեյրոյում։


== Ձայնագրություն և կոմպոզիցիա ==
Նոուլզը Beyoncé ալբոմն առաջին անգամ քննարկել է 2013 թվականի հունվարին Vogue-ից  Ջեյսոն Գայի հետ։ Գոյը Նոուլզի ուշադրությունը մանրուքներին նկարագրում է որպես «աներեսություն»՝ նշելով ոգեշնչման համար ստեղծած նրա երևակայական կաղապարները, որոնք պարունակում էին երգի պոտենցիալ վերնագրեր, ալբոմի հին շապիկներ և անցած կատարումների լուսանկարներ։ Ձայնագրությունը սկսվել է 2012 թվականին Նյու Յորքի The Hamptons-ում։ Նոուլզին ուղեկցում էին նրա ամուսինը Jay-Z-ն, դուստրը՝ Բլյու Այվին, ինչպես նաև Թիմբալենդը, Ջասթին Թիմբերլեյքը և The-Dream-ը։ Նոուլզը հանգստացնող մթնոլորտ է գտել, ասելով․ «Մենք ամեն օր պրոդյուսերների հետ ճաշում էինք որպես ընտանիք․․․ դա նման էր ճամբարին։ Հանգստյան օրերի արձակուրդին։ Կարող եք գնալ և ցատկել լողավազանի մեջ, հեծանիվ վարել․․․ օվկիանոս, խոտ և արև․․․ դա իսկապես անվտանգ վայր էր»։ 
Չնայած լրատվամիջոցների և երկրպագուների սպասումներին, Նոուլզի Super Bowl կատարումը և համաշխարհային շրջագայությունը նոր երաժշտություն չեն պարունակել։ 2013 թվականի մարտի 17-ին երգչուհին «Bow Down/I Been On» անվանումով երգը տեղադրել է SoundCloud առցանց-հարթակի իր օգտահաշվում, որն ավելի ուշ դարձել է «Flawless»-ի մաս։ Նոուլզը նաև նախապես ներկայացրել է «Grown Woman»-ը Pepsi-ի գովազդում և «Standing on the Sun»-ը, որն օգտագործվել է H&M-ի «Standing on the Sun» L'Oreal-ի գովազդում։


== Առևտրային հաջողություն ==
2013 թվականի դեկտեմբերի 13-ին Billboard-ը հայտարարել է, որ ալբոմը առաջին երեք ժամվա ընթացքում վաճառվել է 80 000 միավոր տպաքանակով։ Նման թվերը բարենպաստ էին Գարթ Բրուքսի Blame It All On My Roots: Five Decades of Influences (2013) երգի հետ համեմատած, որը երեք շաբաթում 150-160 հազար օրինակ վաճառքով ինչպես սպասվում էր, կմնար ամերիկյան Billboard 200 հիթ-շքերթի 1-ին հորիզոնականում։ Բեյոնսեն 617 000 օրինակ վաճառքով առաջնաելույթ է ունեցել Billboard 200 հիթ-շքերթի առաջին հորիզոնականում։
Ալբոմը գլխավորել է iTunes-ը 108 երկրներում, ինչը ռեկորդային է եղել, քանի դեռ Ադելը նույն iTunes-ը չեր գլխավորել ավելի քան 115 երկրներում։ «BEYONCÉ» ալբոմն երկար ժամանակ առաջին կին կատարողի ալբոմն էր, որը 3 շաբաթ անընդմեջ գլխավորել է Billboard-ը, մինչ այն ժամանակ, երբ 2012 թվականի վերջին այնտեղ մուտք է գործել Թեյլոր Սվիֆթը։ 2014 թվականի մարտին ամբողջ աշխարհում վաճառվել է մոտ 3 միլիոն  օրինակ, իսկ Մեծ Բրիտանիայում վաճառվել է ավելի քան 300 000 օրինակ, որի համար ալբոմը ստացել է պլատինե հավաստագիր։


== Վերաթողարկում ==
Սկզբնական ալբոմի թողարկումից մեկ տարի չանցած, այն վերաթողարկվել է երկու տարբերակով. «Beyoncé: Platinum Edition» և «Beyonce: Platinum Edition (More)»:
«Beyoncé: Platinum Edition» ալբոմը թողարկվել է 2014 թվականի նոյեմբերի 24-ին՝ ֆիզիկական կրիչներով և երաժշտական առցանց խանութներում։ Վերահրատարակումը բաղկացած է եղել չորս սկավառակներից. բնօրինակ ալբոմ, 17 տեսահոլովակներ վիզուալ նյութերով սկավառակում, 10 համերգային ելույթներ The Mrs. Carter Show World Tour շրջագայության շրջանակներում և նոր նյութերով սկավառակ (ալբոմի համար երկու նոր ձայնագրված երգեր. «7/11» և «Ring Off», ինչպես նաև 4 ռեմիքս, որոնք ձայնագրվել են Քանյե Ուեսթի, Նիքի Մինաժի, Pharell-ի և Mr.Vegas-ի հետ և 2015 թվականի պաշտոնական օրացույցը Բեյոնսեի կողմից։
Վերաթողարկման առաջին սինգլը դարձել է «7/11» երգը։ Տեսահոլովակը թողարկվել է 2014 թվականի նոյեմբերի 21-ին։
Երկրորդ երգը՝ «Ring Off»-ը, Բեյոնսեն նվիրել է իր մորը՝ ամերիկյան բիզնեսվումեն և մոդելավորող Թինա Նոուլզին, որն իր ամուսնու՝ Բեյոնսեի հոր Մեթյու Նոուլզի հետ դժվարին ամուսնալուծություն է ունեցել։ Թինա Նոուլզը 30 տարվա ամուսնությունից հետո ամուսնալուծվել է Մեթյու Նոուլզից անհավատարմության պատճառով։ Այժմ Թինան հանդիպում է 66-ամյա դերասան Ռիչարդ Լոսոնի հետ։ Բեյոնսեն աջակցում է մորը և ուրախ է իր նոր հարաբերությունների համար «You found a new man now», «You shine and you’re fine»:


== Երգացանկ ==


=== Հիթ-շքերթներ ===


== Թողարկման պատմություն ==


== Մրցանակներ ==


== Հավաստագրումներ ==


== Ծանոթագրություններ ==


== Արտաքին հղումներ ==
Beyoncé(անգլ.) Discogs կայքում